Predkladacia správa

	Ministerstvo zdravotníctva Slovenskej republiky predkladá ako iniciatívny materiál návrh na zrušenie úlohy  č. 3  v  mesiaci  december z Plánu legislatívnych úloh vlády Slovenskej republiky na rok 2006, ktorá predpokladala vypracovať návrh nariadenia vlády Slovenskej republiky, ktorým sa vydáva Zoznam zdravotných výkonov.

           Ministerstvo zdravotníctva Slovenskej republiky na základe § 3 ods. 10 zákona č. 576/2004 Z. z. o zdravotnej starostlivosti službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov vypracovalo nariadenie vlády Slovenskej republiky, ktorým sa vydáva  Katalóg zdravotných výkonov. Uvedené nariadenie vlády bolo predložené na schválenie vláde Slovenskej republiky, ktorá ho schválila uznesením č. 502 zo 7. júna 2006. Toto nariadenie vlády, ktorým sa  vydáva Katalóg zdravotných výkonov, malo nadobudnúť účinnosť  1. januára 2007. 

	Následne na schválený Katalóg zdravotných výkonov sa mala začať tvorba nariadenia vlády Slovenskej republiky, ktorým sa vydáva Zoznam zdravotných výkonov indikovaných pri jednotlivých chorobách, ktorý predstavuje súhrn zdravotných výkonov uvedených v katalógu zdravotných výkonov, ich frekvencie a indikačné obmedzenia patriace k jednotlivým chorobám.

           Keďže schválené nariadenie vlády Slovenskej republiky, ktorým sa vydáva Katalóg zdravotných výkonov nebolo v súlade s Programovým vyhlásením vlády Slovenskej republiky, Ministerstvo zdravotníctva Slovenskej republiky  predložilo iniciatívny návrh na jeho zrušenie.

	Z uvedeného dôvodu Ministerstvo zdravotníctva Slovenskej republiky predkladá návrh  na zrušenie úlohy č. 3 v mesiaci december 2006 z Plánu legislatívnych úloh vlády na rok 2006, ktorá predpokladala vydať nariadenie vlády Slovenskej republiky, ktorým sa vydáva Zoznam zdravotných výkonov.